**NATJEČAJ ZA IZRADU LOGOTIPA „AGORE“ - UDRUGE MLADIH DUGE RESE**

**1. Predmet natječaja**

Temeljem Odluke Vijeća Udruge „Agora“ , raspisuje se Natječaj za izradu (grafičkoga znaka) logotipa

***„AGORA“ - UDRUGE MLADIH DUGE RESE***

**2. Opći uvjeti**

Natječaj je internog karaktera i otvoren je za sudjelovanje svim učenicima **trećeg razreda** srednje škole Duga Resa usmjerenja grafički dizajner.

Na Natječaju nije dopušteno sudjelovanje članova uže obitelji Povjerenstva za ocjenu rada.

Svaki od natjecatelja, autor/skupina autora (do 2 člana), ima pravo sudjelovanja s najviše dva rada.

Natjecatelji ne smiju javno objaviti svoje radove i dužni su ih držati anonimnima sve do objave rezultata Natječaja. U suprotnom će natjecatelji i njihovi radovi biti isključeni iz Natječaja.

Prijedlog rješenja treba biti različit od postojećih za druge udruge, organizacije ili tvrtke.

Logo treba biti originalni rad autora/skupine autora.

Logo svojim izgledom i sadržajem ne smije iskorištavati ni uvrijediti ničija politička, svjetonazorska, nacionalna, spolna, rasna, vjerska ili kulturna opredjeljenja i drugu pripadnost.

Dodatni tehnički uvjeti koje logo mora ispunjavati nalaze se u dijelu 6. ovog Natječaja.

Natječaj se objavljuje na službenim mrežnim stranicama Srednje škole Duga Resa (http://ss-duga-resa.skole.hr/).

Natječaj započinje 12. 11. 2013. godine po objavi na navedenim mrežnim stranicama.

**3. Predaja natječajnih radova**

Rok za predaju natječajnih radova je 25. 11. 2013. godine. Radovi se mogu predati u

ured pedagoginje Srednje škole Duga Resa, gđa. Draženka Bišćan, dipl. uč.

Srednja škola Duga Resa

Jozefinska cesta 27

47250 Duga Resa, Hrvatska

(s naznakom : NATJEČAJ ZA LOGOTIP „AGORA“ – Ne otvarati)

Radovi se označavaju šifrom na omotnici u kojoj se rad dostavlja. U slučaju da natjecatelji sudjeluju u Natječaju s više radova, svaki je rad potrebno dostaviti odvojeno, u posebnim omotnicama.

Svaka omotnica mora sadržavati:

1. Omotnicu (neprozirnu i zapečaćenu) na kojoj piše šifra rada, a u kojoj se nalaze podaci o autoru:

ime i prezime, adresa, telefon i e-mail.

2. CD (DVD) s ispisom šifre na CD-u (DVD-u) istovjetnu onoj koja je na omotnici, na kojemu se

nalaze:

* opis grafičkoga rješenja,
* prijedlog grafičkoga rješenja za AGORA - UDRUGE MLADIH DUGE RESE

u boji, jednobojnoj i crnobijeloj varijanti.

Predani CD (DVD) mora biti čitljiv na MS Windows sustavima.

3. Printani prijedlog loga na formatu A4 u boji, jednobojnoj i crno-bijeloj varijanti.

**4. Izbor pobjednika Natječaja i Povjerenstvo za ocjenu rada**

Radovi dostavljeni nakon roka za dostavu (točka 3. stavak 1.) i radovi koji ne ispunjavaju uvjete Natječaja bit će isključeni iz Natječaja i neće se razmatrati.

Ukoliko autor/skupina autora pošalje više od dvije prijave, sve će prijave biti odbijene iz formalnih razloga.

Radove prispjele na Natječaj ocijenit će Povjerenstvo od tri (3) člana koje čini predmetni profesor, 2 predsjednika udruge „AGORA“.

Povjerenstvo će ocjenjivati radove pod šiframa autora, a podaci o autorima utvrdit će se po završetku rada Povjerenstva, tj. izbora najboljega rada.

Povjerenstvo ima pravo odbiti sva predložena rješenja, ne proglasiti pobjednika Natječaja ili ne dodijeliti nagradu o čemu će svi sudionici postupka prikupljanja prijedloga biti obaviješteni preko mrežnih stranica Srednje škole Duga Resa (http://ss-duga-resa.skole.hr/).

Na temelju prikupljenih radova i dokumentacije Povjerenstvo će odabrati najbolji prijedlog logotipa udruge mladih Duge Resei za koji ocijeni da najbolje odgovara uvjetima iz ovoga Natječaja.

Prilikom ocjenjivanja pristiglih radova Povjerenstvo će posebno uzeti u obzir:

• objašnjenje i povezanost rješenja s nazivom udruge i gradom u kojem udruga djeluje,

• grafičku kvalitetu,

• originalnost,

• mogućnosti primjene.

Povjerenstvo će, ukoliko kvaliteta pristiglih radova bude zadovoljavajuća, donijeti odluku o izboru najboljega prijedloga loga za koju će se dodijeliti **nagradu** koja se sastoji od:

* **besplatnog jednogodišnjeg članstva u udruzi Agora za članove pobjedničkogtim**
* **majice s logotipom udruge za autore istog**
* **večeru za 2 osobe u hotelu Duga Resa**
* **4 ulaznice za PAN MetropolisIceFevera spektakla koji donosi Medveščakov nastup u drugoj najjačoj izvan američkoj hokejskoj ligi svijeta**

**(lokacija: Arena Zagreb, termin: po dogovoru)**

S autorom/skupinom autora odabranoga najboljeg prijedloga logotipa sklapa se Ugovor o korištenju prijedloga logotipa sukladno uvjetima iz ovoga Natječaja te pozitivnim propisima.

**5. Završne odredbe**

Prijavom na Natječaj natjecatelji prihvaćaju Natječaj, uvjete Natječaja (opće i tehničke, rezultate ocjene Povjerenstva) te pristaju na objavljivanje svojih podataka i javno izlaganje natječajne dokumentacije za potrebe udruge mladih Duge Rese „Agora“.

Predajom natječajnoga rada autor/skupina autora potvrđuje autorstvo svog natječajnog rada i posjedovanje ovlasti daljnjega korištenja, izmjene i razrade natječajnoga rada.

Uručivanjem nagrade pobjedničkom radu Udruga mladih Duge Rese „Agora“ postaje vlasnikommaterijalnih autorskih prava rada sukladno Ugovoru, a autor zadržava moralna autorska prava.

Troškove izrade natječajnoga rada i slanja pokriva autor.

Svi eventualni sporovi koji bi mogli nastati iz ovoga Natječaja ponajprije će se rješavati dogovorno i mirenjem. U slučaju da se ne mogu riješiti na taj način, spor će se rješavati pred stvarno i mjesno nadležnim sudom.

**6. Tehnički podaci**

Rješenje mora biti jednostavno i funkcionalno, ne smije biti zasnovano na prikazu već postojećih rješenja.

* izgled loga treba bitiokruglog oblikas ispisanim tekstom „Agora – udruga mladih Duge Rese“ u krug i sa slikomu sredini,
* logo treba pripremiti na hrvatskom i na engleskom jeziku (službeni nazivna engleskom jeziku je: ” Agora ” youthassociationof Duga Resa),
* logo treba biti izrađen u vektorskom formatu (u programima poput: Adobe Ilustrator, Corel Draw, i sl.) na transparentnoj podlozi,
* preferirane boje su boje grada Duga Resa: zelena, žuta i bijela.

Objašnjenje naziva Agora:

Agora (grčki za skupština, trg) - središte javnog života Atenjana u antičkoj Grčkoj.

Agora, (grčki: ἀγορά, od glagola ἀγείρω = skupljati, okupiti) bio je u antičkoj Grčkoj javni prostor i mjesto za održavanje skupština po gradovima.

Više informacija na <http://hr.wikipedia.org/wiki/Agora>, <http://sh.wikipedia.org/wiki/Agora>.

Htjeli bismo da ideju Agore uklopite u ideju udruge, tj. udruženja mladih.

Sretno!